Inigo Jones

Inigo Jones, ( en Smithfield (Londono);  en Londono) estis angla arkitekto, scenaranĝisto kaj kostumisto. Li estis la unua, kiu portis la arkitekturon de la renesanco al Britio.

 La arkitekto 
eta|maldekstra|La domo de la reĝino Queen’s House en Greenwich
eta|upright=1|Projekto por teatro de Inigo Jones

Jones estis unu el la unuaj angloj, kiuj studis arkitekturon en Italio. Li faris du vojaĝojn, la unua de 1598 ĝis 1603 kaj la dua de 1613 ĝis 1614. Dum tiuj vojaĝoj li konatiĝis kun la romia arkitekturo de Vitruvio kaj la renesanca arkitekturo. Li aparte studis la librojn de Andrea Palladio I quattro libri dell'architettura.

Inter la plej famaj konstruaĵoj de Jones estas la Queen’s House en Greenwich (1616) kaj la Banqueting House en Whitehall (1619) .

El urboplanada vidpunkto tre grava projekto estis tiu de Covent Garden (1631), kie li intencis realigi placon laŭ la modelo de la granda placo en Livorno, Italio. Tiu projekto ege influis postajn projektojn de londonaj placoj.

 La scenaranĝisto kaj kostumisto 
Jones okupiĝis ankaŭ kun sukceso en la kampo de scenaranĝado. Li desegnis scenejojn kaj kostumojn por multaj teatraĵoj de Ben Jonson.

 Bibliografio 
 Hart, Vaughan. Art and Magic in the Court of the Stuarts. London, Routledge, 1994.
 Leapman, Michael. Inigo: The Troubled Life of Inigo Jones, Architect of the English Renaissance. London, Headline Book Publishing, 2003.
 Pagnini, Caterina. "Costantino De' Servi, Architetto scenografo fiorentino alla corte d'Inghilterra. Firenze, SEF, 2006

 Vidu ankaŭ 
 Paladianismo

Kategorio:Anglaj arkitektoj